Борис Младенов-Young
Животът ни постарому изглежда…

chitanka.info

Животът ни постарому изглежда,

привидно никакви промени няма,

но ний стареем бавно, без надежда,

затъваме в все по-дълбока яма.

И не е само в бръчките проблема,

отпадаме, не сме така активни;

едни след други времето отнема

природните ни средства адаптивни.

Решенията вземаме по-трудно,

по-неуверени сме, колебливи;

нещата вършим пак, но все по-мудно —

без стръв, без нерв, без инициативи…

И ставаме раними, вдетинени…

Децата ни не виждат тез промени!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.